Στέλιος Ράμφος

Ο Στέλιος Ράμφος (Αθήνα, 1939) είναι Έλληνας φιλόσοφος και συγγραφέας. Έχει γράψει πάνω από 30 βιβλία και θεωρείται σημαντικός Έλληνας στοχαστής. Σπούδασε νομική στην Αθήνα, ακολουθώντας την ιδεολογία του μαρξισμού. Κατά τη διάρκεια της δεκαετίας του 1960 πραγματοποίησε σπουδές φιλοσοφίας στο Παρίσι, όπου και ήρθε σε επαφή για πρώτη φορά με την ελληνική φιλοσοφία και μετέπειτα την πατερική φιλοσοφία και την ορθοδοξία. Έως το 1975, υπήρξε καθηγητής στο Πανεπιστήμιο του Παρισιού, όταν και επέστρεψε στην Ελλάδα. Κατά τη διάρκεια της δεκαετίας του 1980 χαρακτηρίστηκε ως νεορθόδοξος, ωστόσο, μετά το πέρας της δεκαετίας του 1990, υπήρξε υποστηρικτής του εκσυγχρονισμού.

 Ο Στέλιος Ράμφος γεννήθηκε στην Αθήνα. Το 1965, προτού ολοκληρώσει τις σπουδές του στη Νομική Σχολή του Πανεπιστημίου Αθηνών, ξεκίνησε σπουδές φιλοσοφίας στο Παρίσι, πιο συγκεκριμένα στο Université de Vincennes à Saint-Denis (σημερινό Université Paris 8). Κατά την περίοδο μεταξύ 1969 και 1974, υπήρξε καθηγητής φιλοσοφίας στο ίδιο πανεπιστήμιο. Το 1975, επέστρεψε στην Ελλάδα όπου και συνέχισε το συγγραφικό του έργο. Έχει σημαντική παρουσία στη δημόσια ζωή με πολλές συνεντεύξεις στον Τύπο και στην τηλεόραση, με δημόσιες ομιλίες αλλά και άρθρα σε περιοδικά. Δίδαξε στο Ίδρυμα Γουλανδρή-Χορν και αργότερα στο Ίδρυμα Βασίλη και Μαρίνας Θεοχαράκη. Στα πρώτα χρόνια του, ασχολήθηκε με τον μαρξισμό. Το 1960 ήταν με τη Νεολαία της ΕΔΑ και στο περιοδικό της Πανσπουδαστικής, ενώ το 1963 έκοψε τους δεσμούς του με την Αριστερά. Όταν ήταν για σπουδές στο Παρίσι γνώρισε τον Κορνήλιο Καστοριάδη ο οποίος και τον επηρέασε. Μετά την επιστροφή του στην Ελλάδα το όνομά του συνδέθηκε με την οικουμενικότητα του ελληνικού πολιτισμού και το ρεύμα της νεοορθοδοξίας. Όταν γίνεται αναφορά στη νεορθοδοξία, το όνομά του συχνά αναφέρεται μαζί με το όνομα του καθηγητή φιλοσοφίας Χρήστου Γιανναρά. Ενώ και οι δυο χαρακτηρίζονταν νεορθόδοξοι, είναι σαφές ότι έχουν διαφορετικές αποτιμήσεις για το ρόλο του Ορθόδοξου Χριστιανισμού στο παρελθόν της Ελλάδας, αλλά αναφέρονται ως κοινές απόψεις τους (μαζί με το όνομα του Ζήσιμου Λορεντζάτου), ότι θεωρούν την μοντέρνα ελληνική ιστορία σα μια αέναη σύγκρουση ανατολής και δύσης, ενός αντιθετικού άξονα Ανατολή-Δύση. Από τη δεκαετία του 1990 ο Ράμφος έχει μεταβάλει τη στάση του υιοθετώντας "εκσυγχρονιστικές" θέσεις και θεωρώντας την ορθόδοξη παράδοση της Ελλάδας ανασταλτική της προόδου. Σε αφιέρωμα εφημερίδας αναφέρθηκε ως ένα από τα πρόσωπα που έκαναν τη διαφορά το 2010, ενώ αλλού αναφέρεται ότι έχει μεγάλη επιρροή στην πνευματική και πολιτική ελίτ της Ελλάδας. Εκτός από το σημαντικό αριθμό βιβλίων που δημοσιεύει, ο Ράμφος κάνει πολλές δημόσιες ομιλίες, αλλά και εμφανίζεται σε τηλεοπτικές συνεντεύξεις όπου αναλύει τα δρώμενα και τις αποφάσεις που έχουν να πάρουν οι Έλληνες και στην Ελλάδα, αλλά και σε έντυπα του εξωτερικού. Παρακάτω ακολουθούν έργα του στις ελληνικές τους εκδόσεις: Νόστος, εκδ. Επετηρίδα Φιλοσοφίας της Ακαδημίας Αθηνών, 1971 και εκδ. Ροές 1990, ISBN 9780002830133 Τόπος υπερουράνιος, εκδ. Κέδρος, Αθήνα, 1975, ISBN 978-960-7102-90-4 Η παλινωδία του Παπαδιαμάντη, εκδ. Κέδρος, Αθήνα, 1976 Μελέτη θανάτου, εκδ. Κέδρος, Αθήνα, 1980 Η πολιτεία του Νέου Θεολόγου, Προϊστορία και αγωνία του Νέου Ελληνισμού, εκδ.Κέδρος, Αθήνα, 1981 Κυριακοδρόμιον, Γλώσσα-Παιδεία-Παράδοση, εκδ. Κέδρος, Αθήνα, 1981 Παιδεία Ελληνική, εκδ. Κέδρος, Αθήνα, 1982 Θεού γράμματα σπουδάσματα, εκδ. Ακρίτας, Αθήνα, 1983, ISBN 9789603281221 Η απιστία του Θωμά, εκδ. Ακρίτας, Αθήνα, 1983 Μαρτυρία και Γράμμα - Απόλογος για τον Μαρξ και λόγος για τον Καστοριάδη, εκδ. Κέδρος, 1984, ISBN 9789605272401 Η γλώσσα και η παράδοση, εκδ. Κέδρος, Αθήνα, 1984 ISBN 9780007601011 (εκδ. Παρουσία, 1990) Μονοτονισμένη μουσική, εκδ. Ακρίτας, Αθήνα, 1986 Στάσιμα και Έξοδος, εκδ. Εκδόσεις των Φίλων, Αθήνα, 1988, ISBN 9780002890939 Φιλόσοφος και Θείος Έρως, εκδ. Τήνος, Αθήνα, 1989 (ISBN 9789605271176, Αρμός 1999) Υστερόγραφο, Εκδ. Παρουσία, 1990, ISBN 9780007601035 Φιλοσοφία ποιητική - Πλατωνικά ζητήματα, εκδ. Αρμός, Αθήνα, 1991, ISBN 9789607102096 Μίμησις εναντίον μορφής - Εξήγησις εις το Περί ποιητικής του Αριστοτέλη, τομ.Α'Β', εκδ. Αρμός, Αθήνα, 1992-1993, ISBN 9789607102249 Μυθολογία του βλέμματος, εκδ. Αρμός, Αθήνα, 1994, ISBN 9789607102676 Πελεκάνοι ερημικοί - Ξενάγησι στο Γεροντικόν, εκδ. Αρμός, Αθήνα, 1994, ISBN 9789607102591 Τριώδιον (Τόπος υπερουράνιος: Η παλινωδία του Παπαδιαμάντη: Μελέτη θανάτου), Αρμός, Αθήνα, 1995, ISBN 9789607102904 Χρονικό ενός καινούργιου χρόνου, εκδ. Ίνδικτος, Αθήνα, 1996, ISBN 9789605180041 Το αίνιγμα και η μοίρα - Ποιητική τέχνη στον Οιδίποδα Τύραννον, εκδ. Αρμός, Αθήνα, 1997, ISBN 9789605270438 Μια καλοκαιρινή ευτυχία τρίζει, εκδ. Αρμός, Αθήνα, 1999, ISBN 9789605271510 Φιλόσοφος και θείος έρως, (Από το συμπόσιον του Πλάτωνος στους ύμνους θείων ερώτων του Αγίου Συμεών, το επίκλην Νέου Θεολόγου), Αρμός, Αθήνα, 1999, ISBN 9789605271176 Ο καημός του ενός, εκδ. Αρμός, 2000, ISBN 9789605271749 Ιστορία στην κόψη του χρόνου, εκδ. Καστανιώτης, Αθήνα, 2000, ISBN 9789600326895 Έλληνες και Ταλιμπάν, εκδ. Αρμός, Αθήνα, 2001, ISBN 9789605272159 Ιθάκη και ιθαγένεια (Νόστος, αυτοσχόλιο, η πολιτεία του Νέου Θεολόγου, η απιστία του Θωμά), Αρμός, 2001, ISBN 9789605272142 Το μυστικό του Ιησού, εκδ. Αρμός, Αθήνα 2006, ISBN 960-527-364-0) Μαρτυρία και γράμμα (Απόλογος για τον Μαρξ και λόγος για τον Καστοριάδη), Αρμός, 2002, ISBN 9789605272401 Φθόνος, τρόμος, πόλεμος, Αρμός, 2003, ISBN 9789605272609 Μεταφυσική του κάλλους, Αρμός, 2003, ISBN 9789605272739 Σαν διφορούμενο άγγιγμα, Αρμός, 2005, ISBN 978-960-527-325-5 Το μυστικό του Ιησού, Αρμός, 2006, ISBN 9789605273644 Ιλαρόν φως του κόσμου, Αρμός, 2006, ISBN 9789605273385 Ο καημός του ενός (Κεφάλαια της ψυχικής ιστορίας των Ελλήνων), Αρμός, 2007, ISBN 9789605271749 Γενάρχες πεπρωμένων, Αρμός, 2007, ISBN 9789605274108 Χρονικό ενός καινούργιου χρόνου, Αρμός, 2008, ISBN 9789605274771 Νίτσε για καλό γούστο, Αρμός, 2009, ISBN 978-960-527-543-3 Το αδιανόητο τίποτα, Αρμός, 2010, ISBN 9789605275761 Ονομάτων επίσκεψις, Αρμός, 2010, ISBN 9789605276034 Ελευθερία και γλώσσα, Αρμός, 2010, ISBN 9789605276058 Υπάρχεις σαν μοίρα, Αρμός, 2011, ISBN 9789605276621 Η λογική της παράνοιας, Αρμός, 2011, ISBN 978-960-527-664-5 Το αδιανόητο τίποτα, Αρμός, 2012, ISBN 9789605275761 Time Out, Η ελληνική αίσθηση του χρόνου, Αρμός, 2012, ISBN 9789605277024 Ο «άλλος» του καθρέφτη (Ψυχογραφία της αγωνίας μας), Αρμός, 2012, ISBN 9789605277338 Πολιτική από στόμα σε στόμα, Αρμός, 2016, ISBN 9789605279622Έργα του έχουν δημοσιευτεί και στο εξωτερικό: Like a Pelican in the Wilderness: Reflections on the Sayings of the Desert Fathers, 2000, ISBN 1885652402, ISBN 978-1885652409 (στα αγγλικά) Fate and Ambiguity in Oedipus the King by Stelios Ramfos, μετάφραση Norman Russell, πρόλογος Olympia Dukakis, 2005, ISBN 0972466193, ISBN 978-0972466196 (στα αγγλικά) Yearning for the One: Chapters in the Inner Life of the Greeks (μετάφραση Norman Russell), 2011, ISBN 1935317172, ISBN 978-1935317173 (στα αγγλικά) La musica di Eraclito, 2000, ISBN 8886752164, ISBN 978-8886752169 (στα ιταλικά) "Στέλιος Ράμφος", Διαβάζω, τ/χ.439 (Απρίλιος 2003), σελ. 69-109 ΣΤΕΛΙΟΣ ΡΑΜΦΟΣ [1] Αρχειοθετήθηκε 2012-10-06 στο Wayback Machine. Στα άκρα:Στέλιος Ράμφος (Αρχείο ντοκιμαντέρ της ΕΡΤ) Ο Ράμφος για την κρίση και τη σημερίνή Ελλάδα https://www.youtube.com/watch?v=NOdsf8stEK0 ΠΑΤΡΙΔΟΓΝΩΣΙΑ με τον Κ. Ζουράρι: Στέλιος Ράμφος [2]